 Wasiirka Wasaaradda Arimaha Gudaha Cali Maxamed Waran Cadde, oo isna halkaas ka hadlay ayaa hambaliyey guud ahaan Shacabka Itoobiya, waxaanu sheegay inuu ku hambaliyeynayo horumarka ay gaadheen, waxaanu sidoo kale tilmaamay in Somaliland iyo Itoobiya ay dhibaato wada gaadhay, oo labada dalba dhibaato ka soo gaadhay Labadii keligii taliye ee Siyaad Bare iyo Mingiste, waxaanu yidhi Waxaan Hambalyo u diraya Guud ahaan Shacabka reer Itoobiya, xuska sanad guuradooda 23-aad ee ka soo wareegtay xoriyadoodii, iyaga oo ka xoroobay keligii taliyihii Mingiste, waxa kale oo xusid mudan in anaguna dhibka idin soo gaadhay oo kale aanu kala kulanay keligii taliyihii Siyaasad Bare, iyada oo aan anuguna xusnay todobaadkii hore sannad guuradii 23-aad ee ka soo wareegtay Madax banaanidayadii,waxaana aad ugu farxsanahay iskaashiga iyo xidhiidhka wanaagsan ee ka dhexeeya labada dalka, iyo horumarka balaadhan ee ay Itoobiya gaadhay. 